Source: http://ets.adlerka.sk/index.php?k=normy&pk=121
Timestamp: 2019-01-24 04:27:31+00:00

Document:
|Vyhláška č. 508/09 Z.z.|Zhrnutie|Testové otázky|
|Technické zariadenia|Odborná spôsobilosť|
Legislativa -> Vyhláška č. 508/09 Z.z. -> Technické zariadenia
Technické zariadenia a ich bezpečnosť
Technické zariadenia sú zariadenia tlakové, zdvíhacie, elektrické, plynové.
§ 4 - Podľa miery ohrozenia sú zadelené do skupín:
Elektrické technické zariadenia skupiny A:
a,technické zariadenia na výrobu elektrickej energie s menovitým výkonom 3 MW a viac vrátane ochrany pred účinkami atmosferickej elektriny
b,technické zariadenia na premenu elektrickej energie s príkonom nad 250 kVA a viac vrátane ochrany pred účinkami atmosferickej elektriny
c,siete elektrizačnej sústavy nad 1000 V striedavých alebo 1500 V jednosmerných vrátane ochrany pred účinkami atmosferickej elektriny
d,elektrická inštalácia v priestoroch s nebezpečenstvom požiaru horľavých materiálov vrátane ochrany pred účinkami atmosferickej elektriny
e,elektrická inštalácia v priestoroch s nebezpečenstvom výbuchu vrátane ochrany pred účinkami atmosferickej elektriny
f,elektrická inštalácia v prostredí s trvalým vplyvom koróznych látok alebo s extrémnou korozívnou agresivitou vrátane ochrany pred účinkami atmosferickej elektriny
g, elektrická inštalácia v priestore s mimoriadnym nebezpečenstvom zásahu elektrickým prúdom v mokrom prostredís vonkajším vplyvom AD3 až AD8 alebo dotykom s potenciálom zeme s vonkajším vplyvom BC3 a BC4 vrátane ochrany pred účinkami atmosférickej elektriny
h,elektrická inštalácia v miestnosti na zdravotnícke účely vrátane ochrany pred účinkami atmosferickej elektriny
i,elektrická inštalácia v objektoch určených pre viac ako 250 osôbvrátane ochrany pred účinkami atmosferickej elektriny
Elektrické technické zariadenia skupiny B:
Sú zariadenia nenachádzajúce sa v skupine A, ale prúd a napätie na nich prevyšuje bezpečné hodnoty
Elektrické technické zariadenia skupiny C:
Sú zariadenia nenachádzajúce sa v skupine A, ani B
§ 5 - Technická dokumentácia
Požiadavky na zaistenie BOZP vrátane požiadaviek na zaistenie bezpečnosti vyhradených technických zariadení určuje
konštrukčná dokumentácia (konštrukčná technická dokumentácia alebo projektová technická dokumentácia)
Obsah konštrukčnej dokumentácie:
a) meno, priezvisko a miesto podnikania výrobcu, ak ide o fyzickú osobu, a názov, sídlo, identifikačné číslo organizácie a právnu formu výrobcu, ak ide o právnickú osobu
b) charakteristiku technického zariadenia:
názov vyhradeného technického zariadenia
1. menovité napätie a prúd
2. menovitý výkon alebo príkon
3. krytie vzhľadom na prostredie a vonkajší vplyv (vyhotovenie)
c)rozdelenie do skupín podľa miery ohrozenia
d) celkový výkres technického zariadenia a výkresy ovládacích obvodov, najmä schémy elektrického zapojenia
e) výkresy hlavných celkov technického zariadenia doplnené výpočtami dôležitých konštrukčných častí a mechanizmov, výsledkami skúšok, certifikátmi, ktoré sú potrebné na overenie zhody zariadenia so základnými požiadavkami na bezpečnosť a ochranu zdravia pri práci
f) dokumentáciu o posúdení rizík vrátane zoznamu základných požiadaviek na bezpečnosť a ochranu zdravia pri práci, ktoré platia pre technické zariadenie, popisu použitých ochranných opatrení na vylúčenie označených nebezpečenstiev alebo na zmenšenie rizík a podľa potreby aj označenia neodstrániteľných rizík súvisiacich s technickým zariadením
g) zoznam predpisov, technických noriem a iných technických špecifikácií uvádzajúcich základné požiadavky na bezpečnosť a ochranu zdravia pri práci týkajúcich sa technického zariadenia a podľa potreby s výpisom odlišností a popisom spôsobu riešenia z hľadiska zaistenia bezpečnosti technického zariadenia
h) návod na použitie technického zariadenia vrátane zásad na vykonávanie skúšok technického zariadenia a kritérií ich úspešnosti
i) prípadné technické správy s výsledkami skúšok, ktoré vykonal výrobca alebo výrobcom určená osoba
j) podľa potreby aj kópie ES vyhlásení o zhode pre zariadenia alebo iné výrobky začleňované do technického zariadenia
Obsah sprievodnej dokumentácie:
a) údaje identifikujúce výrobcu alebo dodávateľa
b) základné údaje o technickom zariadení
c) pokyny na používanie alebo odkazy na predpisy, ktoré obsahujú
prípustný spôsob používania
návod na obsluhu, nastavovanie, údržbu, opravy, prehliadky a skúšky vrátane výkresov a schém potrebných na vykonávanie týchto činností a ochranných opatrení, ktoré sa musia vykonať pri týchto činnostiach
požiadavky na vedenie technickej dokumentácie a dokladov
požiadavky na odbornú spôsobilosť osôb vykonávajúcich obsluhu, nastavovanie, údržbu, opravy, prehliadky a skúšky
návod na montáž, vyskúšanie a podmienky uvedenia technického zariadenia do prevádzky
požiadavky na zabezpečenie stability technického zariadenia počas prepravy, montáže, používania, počas skúšania,počas predvídateľných porúch, demontáže a podľa potreby aj v čase mimo jeho prevádzky
zoznam náhradných dielov a príslušenstva
d) preberacie dokumenty, a to:
odborné stanovisko k dokumentácii, ak bolo vydané (pre zariadenia A)
doklad o súlade technického zariadenia s bezpečnostnotechnickými požiadavkami
osvedčenie o typovej skúške technického zariadenia, ak bola vykonaná
osvedčenie o úradnej skúške alebo inej skúške vykonanej oprávnenou právnickou osobou alebo o skúške vykonanej revíznym technikom výrobcu alebo revíznym technikom
atesty, certifikáty a iné
Sprievodná technická dokumentácia technického zariadenia musí vždy obsahovať minimálne návod na jeho bezpečné používanie, údržbu a obsluhu
Vyrábať,montovať namieste budúcej prevádzky a rekonštruovať vyhradené technické zariadenie možno iba podľa konštrukčnej dokumentácie.
Na technické zariadenie skupiny A sa vyžaduje osvedčená konštrukčná dokumentácia - čiže dokumentácia, ku ktorej bolo vydané odborné stanovisko Technickou inšpekciou.
§7 - Zaistenie BOZP pri výrobe a dodávke technického zariadenia
(1) Pri výrobe, montáži, rekonštrukcii alebo oprave technického zariadenia sa BOZP vrátane bezpečnosti technických zariadení zabezpečí najmä:
a) organizačnou štruktúrou, určením postupov a procesov potrebných na zaistenie bezpečnosti technických zariadení
b) vykonávaním prác odborne spôsobilými osobami
c) vykonaním kontroly stavu bezpečnosti technického zariadenia podľa § 9
§8 - Zaistenie BOZP pri prevádzke technického zariadenia
Zamestnávateľ,a iné osoby ktoré na plnenie svojich úloh používajú technické zariadenie (ďalej len prevádzkovateľ?) zabezpečia bezpečnosť technického zariadenia, ak pri jeho prevádzke dodržiavajú bezpečnostnotechnické požiadavky a
a) vedú sprievodnú technickú dokumentáciu technického zariadenia vrátane dokladov o vykonaných prehliadkach, kontrolách a skúškach
c) vydajú miestny prevádzkový predpis na prevádzku vyhradeného technického zariadenia skupiny A
d) zabezpečia vykonanie kontroly stavu bezpečnosti technického zariadenia podľa § 9
§ 9 - Kontrola stavu bezpečnosti technického zariadenia
(1) Stav bezpečnosti technického zariadenia kontroluje :
a) typovou skúškou, úradnou skúškou a opakovanou úradnou skúškou oprávnená právnická osoba
b) skúškami u výrobcu technického zariadenia výrobcom určená osoba alebo revízny technik
c) odbornou prehliadkou a odbornou skúškou revízny technik
(2) Kontrola stavu bezpečnosti technického zariadenia, bezpečnostnotechnických požiadaviek a sprievodnej technickej dokumentácie sa vykonáva:
a) počas výroby alebo montáže a po ich dokončení
b) po inštalovaní na mieste budúcej prevádzky pred prvým uvedením do prevádzky a po inštalovaní na inom mieste
c) pred opätovným uvedením do prevádzky:
1.po odstavení dlhšom ako jeden rok
2. po demontáži a opätovnej montáži, ktorou môže byť ovplyvnený stav bezpečnosti
3. po rekonštrukcii a oprave; po oprave technického zariadenia elektrického, ak bola potrebná zmena istenia
4. ak jeho používanie bolo zakázané inšpektorom práce
d) počas prevádzky podľa prevádzkových podmienok na základe posúdenia rizika, najmenej v ustanovených lehotách
(3) Pred začatím kontroly stavu bezpečnosti technického zariadenia prevádzkovateľ pripraví technické zariadenie na vykonanie kontroly a zabezpečí nevyhnutné ochranné opatrenia(odpojenie od prívodu energie,obmedzenie počtu prítomných osôb...)
(4) Osoba, ktorá vykonala kontrolu stavu bezpečnosti technického zariadenia vyhotoví o výsledku kontroly doklad, ktorý odovzdá výrobcovi alebo prevádzkovateľovi.
Doklad o výsledku kontroly stavu bezpečnosti technického zariadenia sa priloží k technickej dokumentácii technického zariadenia.
Typy skúšok:
prvá úradná skúška
§10 - Typová skúška
Typovej skúške sa podrobia vyhradené technické zariadenie, pri ktorom sa predpokladá sériová výroba desiatich a viacerých kusov rovnakého vyhotovenia.
Typovú skúšku vykoná oprávnená právnická osoba (napr. Technická inšpekcia) a vydá osvedčenie o typovej skúške
§10 - Prvá úradná skúška a opakovaná úradná skúška:
Vykoná sa pred uvedením technického zariadenia do prevádzky (po ukončení výroby, montáže a rekonštrukcie) na vyhradenom technickom zariadení skupiny A
Overuje, či elektrické zariadenie spĺňa požiadavky na bezpečnú prevádzku a či je obsluhované bezpečným spôsobom.
Vykoná sa najneskôr po každých desiatich rokoch prevádzky alebo pred opätovným uvedením do prevádzky.
Úradné skúšky sa robia na základe požiadania organizácie vlastniacej elektrické zariadenia.
Úradnú skúšku vykoná oprávnená právnická osoba (napr. Technická inšpekcia) a vydá osvedčenie o úradnej skúške
Oprávnená právnická osoba označí vyhradené technické zariadenie, na ktoré bolo vydané osvedčenie o typovej skúške, osvedčenie o úradnej skúške alebo osvedčenie o opakovanej úradnej skúške.
Vyhradené technické zariadenie elektrické sa označí v technickej dokumentácii.
Označenie vyhradeného technického zariadenia sa skladá z nezameniteľného symbolu oprávnenej právnickej osoby (napr. TI 09) a posledného dvojčísla roku, v ktorom bola vykonaná typová skúška, úradná skúška alebo opakovaná úradná skúška.
§13 - Odborná prehliadka a odborná skúška:
Preverenie vykonáva Revízny technik v predpísaných lehotách, o čom aj vyhotoví písomný dokument - (zápisnicu, revíznu správu = Správu o OP a OS).
a) názov a sídlo prevádzkovateľa s označením prevádzky a jej miesta, v ktorej bola odborná prehliadka a odborná skúška vykonaná
b) dátum vykonania odbornej prehliadky a odbornej skúšky, meno a priezvisko revízneho technika, rozsah a evidenčné číslo jeho osvedčenia
c) druh odbornej prehliadky a odbornej skúšky
d) jednoznačné označenie, druh a technické parametre kontrolovaného vyhradeného technického zariadenia
e) údaje o vykonanom meraní a vyskúšaní vyhradeného technického zariadenia vrátane výrobného čísla alebo evidenčného čísla použitého meracieho prístroja
f) údaje o tom, či a ako boli odstránené nedostatky zistené pri predchádzajúcej odbornej prehliadke a odbornej skúške technického zariadenia
g) zistené nedostatky, ktoré sú v rozpore s právnymi predpismi a ostatnými predpismi na zaistenie bezpečnosti a ochrany zdravia pri práci, ich závažnosť z hľadiska bezpečnosti a spoľahlivosti prevádzky a obsluhy vyhradeného technického zariadenia
h) celkové zhodnotenie technického zariadenia s uvedením, či je z hľadiska bezpečnosti spôsobilé ďalšej prevádzky
i) návrh opatrení na odstránenie zistených nedostatkov so zreteľom na ich závažnosť a návrh na odstavenie zariadenia z prevádzky, ak zariadenie bezprostredne ohrozuje život a zdravie
j) meno, priezvisko a podpis revízneho technika
Lehoty sú stanovené bezpečnostno-technickými požiadavkami :
podľa druhu prostredia (základné - normálne, mokré - korózne, s nebezpečenstvom výbuchu)
Lehoty v základnom a normálnom prostredí: každých 5 rokov
Lehoty v studenom, horúcom a mokrom prostredí: každé 3 roky
Lehoty v mokrom prostredí: každý 1 rok
Lehoty v prostredí so zvýšenou koróznou agresivitou: každé 3 roky
Lehoty v prostredí s extrémnou koróznou agresivitou: každý 1 rok
Lehoty v prostredí s nebezpečenstvom výbuchu, požiaru: každé 2 roky
Lehoty v prašnom prostredí s nehorľavým prachom: každé 3 roky
Lehoty v prostredí s biologickými škodcami: každé 3 roky
Lehoty v prostredí s otrasmi: každé 2 roky
Lehoty vo vonkajšom prostredí a pod prístreškom: každé 4 roky
podľa druhu priestoru so zvýšeným rizikom ohrozenia osôb
Priestory určené na zhromaždenie viac ako 250 osôb: každé 2 roky
Murované, obytné a kancelárske budovy (okrem bytov): každých 5 rokov
Rekreačné strediská, školy, materské školy, jasle, hotely, ubytovne: každé 3 roky
Objekty postavené zo stavebných látok s horľavosťou C2 a C3: každé 2 roky
Pojazdné a prevozné prostriedky (miešačky, dopravníky a pod.): každý 1 rok
Dočasné zariadenia staveniska: každého 0,5 roka

References: § 4

§ 5

§7
 § 9

§8
 § 9

§ 9

§10

§10

§13